มึนหัวมาประมาณ 1-2 อาทิตย์ ไม่มีไข้ ไม่อาเจียน ปกติจะมึนเมื่อมีไข้ไม่สบายเท่านั้น แต่ตอนนี้มึนแบบไม่มีไข้ มึนแบบหนักหัว เวลาเดินพยายามประครองตัวเองไม่ให้เซ มีปวดเมื่อยไหล่ถึงต้นคอ กินยาพารา และ ibuprofen 400 ก็ยังไม่หายครับมีโรคประจำตัวไทรอยด์เป็นพิษ แต่เป็นมานานแล้วไม่เคยมีอาการแบบนี้ ส่วนตัวทำงานนั่งหน้าคอมตลอด และกินหวาน ชาเย็นทุกวัน + ไม่ค่อยได้ออกไปไหนครับอายุ 25 หนัก 80 สูง 195
สวัสดีค่ะ อาการมึนศีรษะ ไม่มีไข้ ไม่อาเจียน รู้สึกหนักๆหัวนั้น อาจจะมีสาเหตุมาจาก มึนและปวดจากกล้ามรอบๆศีรษะมีการตึงตัวจากการใช้งานมากเกินไประหว่างวันอาจมีปวดร้าวมาที่ไหล่และต้นคอได้ การมีความดันสูงที่ยังไม่ทราบ ปวดจากไมเกรนมักปวดมากๆข้างเดียว หรือปวดจากกระดูกที่ต้นคอกดทับเส้นประสาทหรือกระดูกคอเสื่อมแต่พบได้น้อยในคนอายุน้อยค่ะเบื้องต้นพักการใช้งาน ไม่เกร็งค้างท่าใดท่าหนึ่งนานๆ ฝึกยืดเหยียดกล้ามเนื้อที่ต้นคอบ่อยๆ กินยาแก้ปวดเพื่อบรรเทาอาการก่อนได้เรื่องไทรอยด์เป็นพิษนั้น ไม่ค่อยทำให้มีอาการปวดมากนัก แต่อย่างไรก็ตาม ควรไปพบแพทย์เพื่อรับยาต่อเนื่อง และหากอาการปวดยังไม่ดีขึ้นหลังจากการพักการใช้งานหรือกินยาแก้ปวดแล้ว ควรแจ้งให้แพทย์ทราบเพื่อตรวจหาสาเหตุที่แน่ชัดต่อไป